108 JABLONoWSKl JÓZSEF 



Sanla Clarából, Kalifornia San Jósé városából való volt. 1 A kali- 

 forniaiak azonban csakhamar kimulatták, hogy ők azt az obser- 

 vatoriumáról és sok egyébről híres James Lick útján Chili- (Chile-) 

 bői kapták ; mert Lick, a ki többi között nagy gyümölcskedvelö 

 is volt, és a kinek kertjében e rovart legelőször megállapították, 

 Chiliből már 1870-ben . hozatott gyümölcsfákat. De a chiliek nem 

 tűrtek, hogy e vád rajtuk száradjon, mert kifirtatták, hogy e tetű 

 Santiagóban már 1872-ben meg volt s hogy az náluk olyan fákon for- 

 dul elö, a melyek épen az Egyesült-Államokból származnak. 

 E szerint tehát egyformán hibás lehet Kalifornia, valamint Chili is. 

 A gyanú nemsokára Japán ellen fordult, mert e tetű japán 

 eredetű gyümölcsfákon is bőven akad. De Otoji Takahashi japán 

 entomologus, a ki Chomstock-kal régebben együtt dolgozott s így, 

 a ki a kaliforniai gyümölcspaizstetüt feltétlenül ismerte, kimutatta, 

 hogy e tetüfaj Japánban nincs. Ugyanígy történt a dolog Ausztráliá- 

 val, a hol ez a paizstetü szintén előfordul, mert az ausztráliai 

 szakemberek kimutatták, hogy ez a veszedelmes gyümölcsparasita 

 amerikai eredetű s hogy ezt fiatal fácskákkal hurczolták be hozzá- 

 juk, így tehát több próbálgatás után sem sikerült kimutatni, hogy 

 ez a rovar tulajdonképen honnan ered és mi a hazája. Újabban 

 T. D. Cockerell, az új-mexicói Mezőgazdasági Kísérleti Állomás 

 entomolognsa egy nemrég megjelent kis dolgozatában 2 ezt^ a 

 rovart az ismeretlen, bizonytalan eredetű rovarok közé sorolja. 

 S habár valószínű is, hogy hazája ismeretlen is marad, annyi 

 mégis áll, hogy tulajdonképen Amerika szülöttje. Tudjuk már, 

 hogy minden szál és nyom, a mi e rovar terjedését illeti, Amerikába 

 fut vissza, legyen az Észak- avagy Dél-Amerika ; s ehhez kell 

 jegyeznünk még azt is, hogy ez az Aspidiotus a gazdanövény 

 válogatása tekintetében igen-igen hasonlít a szőlőfilloxérához. Az 

 amerikai adatok szerint, ott leginkább az importált európai es 

 japán gyümölcsfák szenvednek, míg az amerikaiak keveset, vagy 

 alig. Ismeretes, hogy a dolog hasonlóan áll az amerikai eredetű 

 szőlőfajokkal és fajtákkal : ezeket a íilloxéra Amerikában nem 

 igen bántja, noha rajtuk él, ellenben az oda telepített európait 

 mind kipusztította; ezen fordult meg az, hogy Amerikában (Kali- 

 forniát kivéve) az európai szőlő sehogyan sem maradt, noha e 

 tekintetben a telepítési kísérletek már a XVII. században kez- 

 dődtek. E két analogonból tehát az folyik, hogy a kaliforniai 



1 A paizstetü félig spanyol, félig angol neve „San Jósé scale" az 

 utóbb említett várostól (San Jósé olv. Szán Hozé) ered. 



2 The San Jósé Scale and its nearest allies. Washington. 1897. p. 30. 



